KIRJALLINEN KYSYMYS E-3020/01 esittäjä(t): María Sornosa Martínez (PSE) komissiolle. Hopeajodidin kieltäminen raesateiden torjunnassa.



Virallinen lehti nro 160 E , 04/07/2002 s. 0055 - 0056



KIRJALLINEN KYSYMYS E-3020/01 esittäjä(t): María Sornosa Martínez (PSE) komissiolle (29. lokakuuta 2001) Aihe: Hopeajodidin kieltäminen raesateiden torjunnassa Raesateiden torjumiseksi pilviin levitetään pienlentokoneiden tai rakettien avulla hopeajodidia. On kuitenkin osoitettu, että tämä menetelmä vahingoittaa vakavasti Espanjan ympäristöä etenkin Leonin, Sorian ja Valencian alueella, mutta myös muualla. Hopeajodidin levittämistä tuetaan silti julkisista varoista maatalousministeriön kautta. Vastauksessaan kysymyksiin E-3764/00 ja E-4006/00(1) hopeajodidin käytöstä raesateiden torjunnassa komissio totesi, että - hopeajodidia ei mainita Euroopan unionin ensisijaisten aineiden luetteloissa, - hopeajodidin ei katsota olevan kasvinsuojeluaineista annetussa direktiivissä 91/414/ETY(2) tarkoitettu maataloudessa käytettävä kasvinsuojeluaine, - Espanjan viranomaiset eivät ole ilmoittaneet komissiolle valtiontuesta hopeajodidin käytölle. Tietoisena seurauksista, joita hopeajodidin käyttö Espanjassa raesateiden torjunnassa aiheuttaa (terveydellistä vaaraa ihmisille, vesistöjen pilaantumista, sateiden vähentymistä, sadon heikentymistä, jne.), ja ottaen huomioon, että parhaillaan ollaan tarkistamassa kemiallisia aineita koskevaa valkoista kirjaa, jonka tarkoituksen on luoda perusta yhteisön strategialle tällä alalla, kysyn seuraavaa: - Aikooko komissio sisällyttää hopeajodidin ensisijaisten aineiden luetteloon pitäen silmällä tulevaa lainsäädäntöä kemiallisista aineista? - Onko komissio tehnyt arvion hopeajodidin vaaroista asetuksen (ETY) 793/93(3) nojalla, niin kuin Margot Wallström ehdottaa vastuksissaan kysymyksiin E-3764/00 ja E-4006/00? - Onko komissio saanut Espanjan viranomaisilta ilmoituksen maatalousministeriön antamista tuista hopeajodidin käytölle raesateiden torjunnassa? - Voiko komissio taata, että yhteisön varoja ei käytetä tähän tarkoitukseen? (1) EYVL C 187 E, 3.7.2001, s. 43. (2) EYVL L 230, 19.8.1991, s. 1. (3) EYVL L 84, 5.4.1993, s. 1. Margot Wallströmin komission puolesta antama vastaus (21. joulukuuta 2001) Vastauksessaan parlamentin jäsenen kirjalliseen kysymykseen E-3764/00 ja Gasoliba i Böhmin esittämään kirjalliseen kysymykseen E-4006/00 hopeajodidin käytöstä raesateiden torjunnassa komissio on jo todennut, että: - hopeajodidia ei mainita Euroopan unionin ensisijaisten aineiden luetteloissa - aine ei kuulu kasvinsuojeluaineiden markkinoille saattamisesta 15. heinäkuuta 1991 annetun direktiivin 91/414/ETY (torjunta-aineet) soveltamisalaan, koska sitä ei pidetä kasvinsuojeluaineena. Mitä tulee tulevaa valkoiseen kirjaan Kemikaalipolitiikkaa koskeva strategia(1), komissio kuulee parhaillaan teknisiä asiantuntijoita, teollisuutta, kuluttajia ja ympäristöjärjestöjä tarkoituksenaan laatia lainsäädäntöehdotuksia vuonna 2002. Nykytilanteessa ei voida ennustaa, miten tuleva kemikaalipolitiikan lainsäädäntö vaikuttaa hopeahalidien käyttöön raesateiden torjunnassa. Espanjan viranomaiset ovat vastanneet komission tietopyyntöön, joka koskee tukia hopeajodidin käytölle raesateiden torjunnassa. Komissio tutkii parhaillaan Espanjan viranomaisten antamia tietoja. (1) KOM(2001) 88 lopullinen.